*Β1 – ΜΠΟΔ 4η Περίοδος -  
Β1.3 - Μαθηματικά, Πληροφορική και Οικονομία - Διοίκηση (Ι: ΠΑΡΑΔΟΣΙΑΚΟ ΜΟΝΤΕΛΟ)*

*Συνεδρία 5 –****ΔΡΑΣΤΗΡΙΟΤΗΤΑ 2***

***Ομαδική εργασία:***

***Παντελής Αθανασόπουλος – Απόστολος Ασημακόπουλος - Ιωάννα Ραβάνη***

***Εκφώνηση:***

*«Να αξιολογήσετε ένα τουλάχιστον ιστολόγιο από αυτά που βρίσκονται στο Πανελλήνιο Σχολικό Δίκτυο. Να τεκμηριώσετε όσο το δυνατόν πληρέστερα τις αξιολογικές σας κρίσεις. Καλό θα είναι το ιστολόγιο να περιέχει κυρίως εκπαιδευτικό προσανατολισμό και περιεχόμενο.»*

***Απάντηση:***

***ΜΕΘΟΔΟΛΟΓΙΑ***

Η ομάδα μας αποτελείται από 3 εκπαιδευτικούς Πληροφορικής. Η μεθοδολογία εργασίας ήταν η εξής:

ΒΗΜΑ 1ο

Κάθε ένας εκπαιδευτικός ανέλαβε έναν ρόλο:

Ανιχνευτής: Ο ένας έκανε αναζήτηση στο διαδίκτυο εκπαιδευτικών ιστολογίων καθώς και στοιχείων αξιολόγησης ενός Blog τα οποία πρότεινε στην ομάδα.

Γραμματέας: Ανέλαβε την κατασκευή ερωτηματολογίου στο Googleforms ώστε να γίνει η αξιολόγηση του ίδιου ιστολογίου και από τους τρεις εκπαιδευτικούς.

Συντονιστής: Ανέλαβε τη συγκέντρωση των αποτελεσμάτων αξιολόγησης και την ανάλυσή τους σε κείμενο Googledocs το οποίο γνωστοποίησε στα μέλη της ομάδας.

ΒΗΜΑ 2ο

Κάθε μέλος της ομάδας τεκμηρίωσε την αξιολόγησή του στο συνεργατικό έγγραφο και ο Γραμματέας ανέλαβε να γράψει τη συγκεντρωτική αξιολόγηση. Ο ανιχνευτής επιβεβαίωσε το τελικό κείμενο και έκανε τελικές διορθώσεις (σύμφωνα με τα στοιχεία αξιολόγησης Blog που είχε συγκεντρώσει).

Ο συντονισμός της ομάδας έγινε με «προθεσμίες» τις οποίες ο συντονιστής έθετε και γνώριζε στα υπόλοιπα μέλη ώστε να προχωρήσει η εργασία στο επόμενο βήμα.

***ΑΞΙΟΛΟΓΗΣΗ***

Επιλέχτηκε το ιστολόγιο του 4ου Γυμνασίου Κοζάνης το οποίο μας προτάθηκε από το ΠΣΔ ως καλή πρόταση ιστολογίου με εκπαιδευτικό περιεχόμενο. Αυτός ήταν ο πρώτος λόγος που θεωρήσαμε το ιστολόγιο αξιόπιστο και αυθεντικό, γεγονός που επιβεβαιώθηκε από το domain του το οποίο ανήκει στο ΠΣΔ (<https://blogs.sch.gr/4gymkoza/>).

Ο συγγραφέας της σελίδας δεν αναφέρεται ονομαστικά αλλά υπάρχει ένδειξη ότι πρόκειται για το επίσημο blog του σχολείου και ότι το διαχειρίζεται εκπαιδευτικός του σχολείου.

Ο σκοπός δημιουργίας του ιστολογίου διαφαίνεται να είναι η ενημέρωση κυρίως των μαθητών και των γονέων/κηδεμόνων για θέματα του σχολείου, γενικότερα εκπαιδευτικά θέματα και αλλά και ως μέσο διάχυσης εργασιών των μαθητών και εκδηλώσεων του σχολείου.

Το ιστολόγιο περιέχει πρόσφατες ανακοινώσεις (υπάρχει χρονική σήμανση δημοσίευσης κάθε άρθρου) στην κεντρική σελίδα αλλά δεν είναι πλήρως ενημερωμένο καθώς κάποιες σελίδες της περιέχουν δεδομένα της περσινής σχολικής χρονιάς. Διαφαίνεται ότι ο συγγραφέας συνεχίζει να διατηρεί ενδιαφέρον για το ιστολόγιο αλλά δεν έχει ενημερώσει συγκεκριμένο υποσύνολο σελίδων και δεν έχει αναρτήσει πρόσφατο άρθρο (στον τρέχοντα μήνα).

Υπάρχει τεκμηρίωση στις πληροφορίες που δίνονται με άλλους συνδέσμους σε πρωτότυπες πηγές-σελίδες ιδίως όταν πρόκειται για δημοσίευση εκδηλώσεων άλλων φορέων. Δεν περιέχει αναπαραγωγή άρθρων από άλλες σελίδες αλλά πρωτότυπα άρθρα που παραπέμπουν σε εξωτερικούς συνδέσμους ή στον κεντρικό δικτυακό τόπο του σχολείου.

Οι πληροφορίες του ιστολογίου δεν διατίθεται σε άλλη γλώσσα αλλά το περιεχόμενο ξεκάθαρα διαφαίνεται να σκοπεύει στους μαθητές του σχολείου και τους γονείς του.

Δεν φαίνεται να προσφέρεται η δυνατότητα να γίνει προβολή του ιστολογίου με τροποποίηση στην εμφάνισή της, ώστε να διευκολύνει άτομα που έχουν συγκεκριμένες ανάγκες, εκτός από τις τυπικές ρυθμίσεις που προσφέρει ο browser.

Δεν υπάρχουν διαφημίσεις στη σελίδα ούτε άμεσες ούτε έμμεσες.

Αισθητικά, το ιστολόγιο είναι ικανοποιητικό με τη χρήση ευκολοδιάβαστης γραμματοσειράς και εικόνων ανάλογες με τη θεματολογία. Τα χρώματα που έχουν επιλεγεί είναι αρκετά φιλικά στο μάτι του επισκέπτη.

Το κείμενο που παρουσιάζεται είναι άρτιο γλωσσικά, δεν εντοπίστηκαν λάθη γραμματικά, συντακτικά ή ορθογραφικά.

Το περιεχόμενο της σελίδας είναι σύμφωνο με τα κοινωνικά και πολιτισμικά πρότυπα της κοινωνίας στης οποίας τα μέλη απευθύνεται.

Η συνολική εικόνα του ιστολογίου είναι άρτια και προδιαθέτει τον αναγνώστη να το επισκεφτεί ξανά και από άποψης περιεχομένου (είναι ενδιαφέρον, πρωτότυπο, καλά οργανωμένο και προσφέρει ενημέρωση) και από αισθητικής άποψης.

**ΕΡΩΤΗΜΑΤΟΛΟΓΙΟ (**[**https://docs.google.com/forms/d/e/1FAIpQLSe608FyAXeC-jVQxM2lM1ch0RssVYgeBg0KEKhQQxvDA6iQSA/viewform**](https://docs.google.com/forms/d/e/1FAIpQLSe608FyAXeC-jVQxM2lM1ch0RssVYgeBg0KEKhQQxvDA6iQSA/viewform)**)**

|  |
| --- |
| **Γράψτε το URL του Blog που αξιολογήσατε**. |
| **Το τελευταίο εξάμηνο, πόσες φορές έχετε επισκεφτεί το blog;**  🞏 1 φορά 🞏2 φορές🞏3 φορές 🞏4 φορές 🞏5 φορές |
| **Την τελευταία φορά που επισκεφτήκατε το blog, πόσο χρόνο πλοηγηθήκατε**;  🞏λιγότερο από 5 λεπτά 🞏5-10 λεπτά 🞏10-30 λεπτά 🞏30-60 λεπτά 🞏πάνω από 60 λεπτά |

**Αξιολογήστε το περιεχόμενο του ιστολογίου (μόνο μια απάντηση ανά σειρά).**

|  |  |  |  |
| --- | --- | --- | --- |
|  | **1=Διαφωνώ** | **2=Ούτε συμφωνώ, ούτε διαφωνώ** | **3=Συμφωνώ** |
| **Το θέμα του ιστολογίου είναι ξεκάθαρο** |  |  |  |
| **Ο σκοπός του blog επιτυγχάνεται ξεκάθαρα.** |  |  |  |
| **Το ιστολόγιο περιλαμβάνει κατάλληλα αντικείμενα και πληροφορίες** |  |  |  |
| **Οι πληροφορίες του ιστολογίου είναι καλά οργανωμένες.** |  |  |  |
| **Οι εικονογραφήσεις, φωτογραφίες και σχέδια οδηγούν στην επίτευξη του σκοπού του ιστολογίου και το κάνουν ενδιαφέρον.** |  |  |  |
| **Η ορθογραφία, η στίξη και η γραμματική των κειμένων του ιστολογίου είναι σωστή.** |  |  |  |
| **Το ιστολόγιο είναι αυθεντικό.** |  |  |  |
| **Αν υπάρχουν πηγές πληροφοριών, αυτές αναφέρονται (π.χ. βιβλία, άρθρα, ιστοσελίδες).** |  |  |  |

**Αξιολογήστε τα γενικά χαρακτηριστικά του περιεχομένου του blog (μόνο μια απάντηση ανά σειρά).**

|  |  |  |  |  |
| --- | --- | --- | --- | --- |
|  | **Καθόλου καλή** | **Καλή** | **Πολύ καλή** | **Άριστη** |
| **Δομή περιεχομένου** |  |  |  |  |
| **Μορφή περιεχομένου** |  |  |  |  |
| **Αισθητική** |  |  |  |  |
| **Τεκμηρίωση πηγών** |  |  |  |  |

**Άλλες ερωτήσεις**

|  |  |  |
| --- | --- | --- |
|  | **Ναι** | **Όχι** |
| **Το περιεχόμενο διατίθεται σε άλλες γλώσσες;** |  |  |
| **Το περιεχόμενο είναι ενημερωμένο;** |  |  |
| **Υπάρχει αμφίδρομη επικοινωνία και διαδραστικότητα;** |  |  |
| **Είναι φιλικό προς το χρήστη;** |  |  |

|  |
| --- |
| **Πώς βρήκατε το συγκεκριμένο ιστολόγιο;**  🞏ως πρόταση από άλλο ιστολόγιο  🞏Ως αποτέλεσμα αναζήτησης στο διαδίκτυο  🞏Ως πρόταση Δικτυακού τόπου που είχα επισκεφτεί  🞏Μου το πρότεινε κάποιος καθηγητής/συμμαθητής/πωλητής/επαγγελματίας  🞏Άλλο: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Θα επισκεπτόσασταν ξανά αυτό το ιστολόγιο;**  🞏 Ναι  🞏 Όχι  (Αν όχι, γράψτε τις προτάσεις σας ώστε να βελτιωθεί το Blog: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ονοματεπώνυμο μαθητή:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ |